p 17 EWROVIZZJI mill- AAGH ! nr . ! p 18 EWROVIZZJI mill- AAGH ! nr . ! p 19 EWROVIZZJI mill- AAGH ! nr . ! Kif indunajtu il- bloggati dwar iċ- Ċirku Bertu Funtana intemmu . Jien u nibbloggjahom kelli f' moħħi diversi għanijiet u li ma nafx jekk ilħaqthomx ilkoll . Nistqarr li l- istorja u r- rakkonti tal- passat huma ħaġa li nieħu gost bihom . . Lili , almenu nħosshom jqanqluni biex inqabbel żminijieti mal- imgħoddi . Minnhom ukoll nispira ruħi biex nipprova nwettaq ħwejjeġ li jkompli jsenslu ġrajjiet il- predeċessuri tiegħi . Il- kontinwità nħoss li hija importanti fil- kultura tal- bniedem , sakemm wieħed ikun għadu jara valur f' dak li wettqu ta' qablu . Nixtieq nirringrazzja lil dawk kollha li kkummentaw dwar dawn il- bloggati kemm fil- blogg tiegħi kif ukoll f' tagħhom . Dawn il- kummenti ħeġġuni biex nipprova nibbloggja aktar spiss u nżomm ritmu bejn bloggata u oħra . . Nixtieq nirringrazzja lil dawk li qraw dawn il- bloggati fis- skiet u li għalkemm ma nafx kif laqgħuhom jew laqtuhom , nittama li żidulhom imqar ritratt wieħed fl- album tal- impressjoni tagħhom tat- 80 ijiet . Fost dawk li għexu dawk iż- żminijiet bħal u , apprezzajt ħafna l- interess ta' dawk li għexu wara din l- era bħal , , , , i , , , , teżor , u . Jiddispjaċini li mhux dejjem kelli żmien biex niddiskuti l- proposti li saruli minn xi wħud biex din l- istorja tinġabar u tkun ippubblikata fi ktieb . Però minkejja t- taħbit tiegħi qed inħalli l- bieb imbexxaq fuq din il- proposta . Il- ġrajjiet taċ- Ċirku Bertu Funtana llum għaddew bħal ma jgħaddi staġun ir- rebbiegħa u lanqas it- taħżiż u t- tinqix fuq il- ħoġor tal- funtana ma għadu jidher . U dan hu tajjeb għax il- ħajja tkompli u ż- żminijiet jinbidlu . Għalhekk bil- ġrajjiet li rrakkontajt , mhux daqstant b' nostalġija imma aktar bħala ispirazzjoni , ridt nuri kemm żmien iż- żgħożija hu imprezzabbli u kemm il- ħajja tinżel għasel meta r- responsabbiltajiet li timponilna is- soċjetà ikun għadhom ma għafġuniex taħthom . Ir- riżervi li kont semmejt illi għandi dwar il- ġrajja taċ- ĊBF , huma kif spjegajt f' nr . 12 , dwar it- teħid tas- sustanzi narkotiċi li vvizzjaw il- ħajja libera u ddiġeneraw l- interrelazzjonijiet ta' bejnietna . Riżerva oħra illi għandi hija dik tal- influwenza kbira illi kellna tax- xena żagħżugħa barranija . Minħabba li l- kultura tagħna hija nieqsa mill- oriġinalità u identità lokali , ħafna drabi xrobna biss minn dak li hu ta' ħaddieħor . Il- mużika , l- ilbies u l- manjeriżmi kienu kważi kollha impurtati u qajla ippruvajna nibnu xi ħaġa fuqhom jew bihom biex niżviluppaw xi forma ta' espressjoni indiġena . Jekk u meta sar hekk kien forsi iktar sforz il- falliment tagħna biex nimitawhom fedelment . Imma għal magħmul mhemmx kunsill u illum kieku kelli l- opportunita' li ngħix l- istess ħajja , nagħmel l- affarijiet xort ' oħra . Biss minn dak li nista' nara , illum hawn bosta ċaqliqiet posittivi biex tiżviluppa din l- espressjoni indiġena u l- karatteristiċi li jgħażluna minn ħaddieħor . Ippermetuli nissokta għal ftit jiem oħra bl- istrixxikli tal- AAAGH ! imbagħad inkompli bis- sensiela tal- Paqqamanija li kienet interrotta minħabba iċ- ĊBF .